Julius Vaks

Julius Vaks (16. jaanuar 1893 Tartu – 27. jaanuar 1952 Suure-Jaani) oli eesti trompetimängija ja õppejõud.Eesti teatri biograafiline leksikon

Lõpetas 1917. aastal trompeti ja korneti erialal Peterburi konservatooriumi Schuberti nimelise preemia, hõbedase trompetiga. 1917–1924 mängis ta Estonia teatri orkestris. 1919–1924 ja 1929–1944 oli Tallinna Konservatooriumi õppejõud ja professor. Ta töötas pikemat aega ka Eesti Lauljate Liidus puhkpillide muusikasektsiooni esimehena ja hiljem puhkpillide ala üldkorraldajana. Võttis osa Vabadussõjast luues ja juhtides Tallinna Kooliõpilaste Pataljoni orkestrit. 1924–1929 oli Viljandi Ugala teatri muusikajuht ja Olustvere põllutöökooli koorijuht. 1937. aastal avaldas puhkpilliõpiku "Puhkpilliorkester". 1944. aastal astus ta vabatahtlikuna Saksa sõjaväkke rivisõduriks.

Pärast II maailmasõja lõppu töötas Suure-Jaani Tarbijate Kooperatiivis. Moodustas kooperatiivi 26-liikmelise puhkpilliorkestri, organiseeris meeskoori, juhatas Ilmatari segakoori ja Lõhavere kutsekooli naiskoori.

Viited

Kirjandus
 VIII Suure-Jaani Muusikafestivali kava (2005)

Kategooria:Eesti koorijuhid
Kategooria:Eesti orkestrijuhid
Kategooria:Eesti trompetistid
Kategooria:Eesti muusikapedagoogid
Kategooria:Eesti Muusika- ja Teatriakadeemia professorid
Kategooria:Tallinna Kooliõpilaste Pataljoni koosseis
Kategooria:Vabadussõja veteranid
Kategooria:Suure-Jaani kalmistule maetud
Kategooria:Sündinud 1893
Kategooria:Surnud 1952